23 



curij in einem Zeichen, abermahl ein trüb nüblich sehne vnd regenwetter vnd 

 bösen wesr verursachen wollen. 



Würt es hierzwischen ein par tag recht schön sein, so ist es vil, dan den 

 19. 20. laufft Mercurius durch quadratum Saturni, vnd kompt den 24. zum 

 quadrato Iovis, wie auch den 23. Venus zum quadrato Iovis kompt, die Sonne 

 aber zum quintili Iovis den 21, vnd Venus den 22, Mercurius den 23, baide 

 zum biquintiU Martis, gar nahe bey einander, würdt also vom 19. in 23. wind 

 v.nd regen vollauff sein. 



Ob vnd wan die conjunetio Veneris vnd Mer curij völlig sein werde, ist 

 wegen noch rnangelhaffter rechnung vngewiß, aber gewiß, daß sie wuchtig, 

 sonderlich, weil baide auff einer seitten lauffen, vnd sofer sie volkommen würdt, 

 das end Februarij oder den anfang Martij mit windigem vngestümmem regen- 

 wetter sehr verunrhüwigen werde. 



Wan aber dise conjunetio (wie dan vnlautter) nit geschähe, so möcht ich 

 nach Matthice widerumb einen tag oder acht still vnd zimlich frisch setzen. 

 Ist zuvermuethen, der huesten vnd flüsse werde disen Monat die Leuthe hefftig 

 plagen, auch da sonsten die Infection bißhero gebliben wäre, widerum vbel hausen. 



MARTIUS. 



Erst viertl den 9. Frue vmb 12. 39. [S. 18] 



Volmond den 15. Nachmittag vm 7. 50. 

 Letzt viertl den 22. Nachmittag vm 1. 47. 

 Newmond den 30. Nachmittag vm 3. 23. 



Hilngang der Sonnen in den ersten puneten des Widers, oder anfang des Frü- 

 lings geschieht den 20. Martij morgens vmb auffgang der Sonnen, wan Fisch 

 vnd Wider in Horoscopo stehen: wölliche Kalenderschreiber aber noch auff der 

 alten Leiren ligen, vnd sollichen anfang umb 15. stund später, die Waag aber 

 vnd Scorpion in aufgang setzen, die werden hierdurch jre vnachtsambkheit 

 entdecken: sintemahl Hern Tychonis Brake verpesserte Rechnung jnen schon 

 ein Jahr lang für der Nasen vnd in allen Buechläden zu finden ist. Ob auch 

 si auß kindischem vnverstand noch nit wüsten, ob sie mehr der alten oder 

 Newen rechnung trawen solten: Die mögen sich zu versicheren, alle baide 

 Figuren zusamen nemen, vnd dahero, ob sie wollen, gleich alle siben Planeten 

 zu Jahrs regenten machen (dan Ich jrer ohne das schon vier auff einer Prac- 

 tica gesehen) die würden es auch, meiner meinung nach, mit der Guoernation 

 am besten treffen. 



